Tidlig i 1537 ble Jane gravid. I september ble hun plassert i barselsrom, og den 12. oktober fødte hun en velskapt mannlig arving på Hampton Court Palace. Etter at hun deltok ved dåpen den 15. oktober, ble det klart at hun var alvorlig syk. Hun fikk barselfeber, og døde den 24. oktober på Hampton Court. Jane ble gravlagt på Windsor Castle, hvor hennes stedatter Mary var den fremste blant de sørgende.